## Zakon o izmjenama i dopunama Zakona o državnoj potpori u poljoprivredi, ribarstvu i šumarstvu

### NN 82/2004 (17.6.2004.), Zakon o izmjenama i dopunama Zakona o državnoj potpori u poljoprivredi, ribarstvu i šumarstvu

# HRVATSKI SABOR

1616

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O DRŽAVNOJ POTPORI U POLJOPRIVREDI, RIBARSTVU I ŠUMARSTVU

Proglašavam Zakon o izmjenama i dopunama Zakona o
državnoj potpori u po­ljoprivredi, ribarstvu i šumarstvu, koji je donio
Hrvatski sabor na sjednici 4. lip­nja 2004. godine.

Broj:
01-081-04-2155/2
Zagreb, 9. lip­nja 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O DRŽAVNOJ POTPORI U POLJOPRIVREDI, RIBARSTVU I ŠUMARSTVU

Članak 1.

U Zakonu o državnoj
potpori u poljoprivredi, ribarstvu i šumarstvu (»Narodne novine«, br. 87/02. i
117/03.) u članku 4. stavku 3. riječi: »Ministarstvu poljoprivrede i šumarstva«
zamje­njuju se riječima: »Ministarstvu poljoprivrede, šumarstva i vodnoga
gospodarstva« (u daljnjem tekstu: Ministarstvo).

Članak
2.

Članak
6. mijenja se i glasi:

»(1)
Poljoprivredna gospodarstva u smislu ovoga Zakona jesu nekomercijalna ili
komercijalna gospodarstva.

(2)
Nekomercijalna gospodarstva jesu seljačka gospodarstva ili obiteljska
poljoprivredna gospodarstva koja ostvaruju pravo na potporu u sklopu modela
potpore dohotku (u daljnjem tekstu: potpora dohotku).

(3)
Komercijalna gospodarstva jesu sva poljoprivredna gospodarstva upisana u
Upisnik poljoprivrednih gospodarstava osim gospodarstva iz stavka 2. ovoga
članka.«

Članak
3.

Iza
članka 6. dodaje se članak 6.a koji glasi:

»Članak
6.a

(1)
Komercijalna gospodarstva mogu ostvariti pravo na pot­poru u sklopu modela
poticanja proizvodnje, modela kapitalnih ulaganja i modela ruralnog razvitka.

(2)
Nekomercijalna gospodarstva mogu uz pravo na potporu dohotku ostvariti pravo i
na potporu u sklopu Modela ruralnog razvitka.

(3)
Osnovni kriterij za ostvarivanje potpore dohotku je ukupni obujam poslovanja
gospodarstva koji iznosi najmanje tri proizvodne jedinice te korištenje
maksimalno 5 ha poljoprivrednog zemljišta.

(4)
Postupak izračuna ukupnog obujma poslovanja nekomercijalnog gospodarstva
prikazan je u Dodatku I., koji je sastavni dio ovoga Zakona.

(5)
U mjerenju ukupnog obujma poslovanja nekomercijalnog gospodarstva zbrajaju se
pojedini obujmi poslovanja, a izraženi su u proizvodnim jedinicama.

(6)
Minimalan pojedini obujam poslovanja koji se može uključiti u izračun ukupnog
obujma poslovanja nekomercijalnog gospodarstva iznosi 0,4 proizvodne jedinice.

(7)
Osnovni kriterij za ostvarivanje poticaja u sklopu Modela poticanja proizvodnje
je proizvodnja minimalno poticane količine pojedine proizvodnje.

(8)
Minimalno poticana količina najmanji je godišnji obujam proizvodnje za koji se
pojedinom korisniku državne potpore isplaćuje poticaj, a prikazane su u Dodatku
III., koji je sastavni dio ovoga Zakona.«

Članak
4.

U članku 7. stavak 2.
briše se.

Dosadašnji stavci 3. i
4. postaju stavci 2. i 3.

U dosadašnjem stavku 5.
koji postaje stavak 4. iza riječi: »preraspodijeliti« dodaju se riječi: »između
pojedinih proizvodnji unutar modela poticanja proizvodnje.«.

Dosadašnji stavak 6.
postaje stavak 5.

U dosadašnjem stavku 7.
koji postaje stavak 6. riječi: »poljoprivrede i šumarstva (u daljnjem tekstu:
Ministarstvo.)« brišu se.

Članak
5.

U
članku 9. iza riječi: »potpora« dodaje se riječ: »komercijalnim«.

Članak 6.

U
članku 10. stavku 1. točka 2. mijenja se i glasi:

»2.
poticanje sadnog materijala, višegodišnjih nasada, prerade ploda masline i
maslinova ulja,«.

Stavak
2. mijenja se i glasi:

»(2)
Poticanje proizvodnje iz stavka 1. ovoga članka provodi se plaćanjem poticaja
po hektaru poljoprivredne površine, kilogramu duhana, komadu voćne i lozne
sadnice, kilogramu prera­đenog ploda masline, grlu stoke, litri mlijeka, litri
maslinovog ulja, pčelinjoj zajednici, dozi sperme, komadu pernate divljači,
kilogramu ribe i školjaka te po komadu riblje mlađi.«

Članak
7.

U
članku 11. stavku 1. iza riječi: »gospodarstva« dodaju se riječi: »te pravne
osobe registrirane za djelatnost proizvodnje sperme«.

Članak 8.

Članak
12. mijenja se i glasi:

»(1)
Za ostvarenje prava na poticaj iz modela poticanja proizvodnje u 2005. godini
seljačka gospodarstva ili obiteljska poljoprivredna gospodarstva kojima ukupni
godišnji iznos ostvarenih poticaja u 2004. godini prelazi 25.000,00 kuna dužna
su pri podnošenju zahtjeva za poticaj priložiti dokaz o podnošenju prijave ili
upisu u registar obveznika poreza na dohodak.

(2)
Za ostvarenje prava na poticaj iz modela poticanja proizvodnje u 2006. godini
seljačka gospodarstva ili obiteljska poljoprivredna gospodarstva kojima ukupni
godišnji iznos ostvarenih poticaja u 2005. godini prelazi 12.000,00 kuna dužna
su pri podnošenju zahtjeva za poticaj priložiti dokaz o podnošenju prijave ili
upisu u registar obveznika poreza na dohodak.

(3)
Od 1. siječnja 2007. sva seljačka gospodarstva ili obiteljska poljoprivredna
gospodarstva dužna su pri podnošenju zahtjeva za poticaj priložiti dokaz o
podnošenju prijave ili upisu u registar obveznika poreza na dohodak.

(4)
Seljačka ili obiteljska gospodarstva iz stavka 1. i 2. ovoga članka na vlastiti
zahtjev podnose nadležnoj ispostavi Porezne uprave prijavu radi upisa u
registar obveznika poreza na dohodak, u skladu s propisima o oporezivanju
dohotka«.

Članak 9.

U članku 13. stavci 1.,
2. i 3. mijenjaju se i glase:

»(1)
Pravo na poticaj ostvaruje se za:

–
ratarske i povrtlarske kulture (u daljnjem tekstu: ratarske kul­ture):

–
krušna žita, pivarski ječam i soja,

–
ostala žita,

–
uljarice,

–
ostalo industrijsko bilje,

–
krmno bilje,

–
šećernu repu,

–
duhan,

– povrće,

– ljekovito bilje,

– sjemenski usjev.

(2)
Sadni materijal, višegodišnje i matične nasade i maslinovo ulje:

–
sadni materijal,

–
matični nasadi,

–
vinogradi,

–
voćnjaci i jagode,

–
masline,

–
nasadi lavande i buhača,

–
hmelj,

–
maslinovo ulje.

(3)
Stočarstvo i stočarske proizvode:

–
mlijeko,

–
tov junadi, svinja i kunića,

–
telad za tov,

–
uzgoj i držanje rasplodne stoke,

–
pčelinje zajednice,

–
proizvodnja sperme,

–
livade i pašnjake.«

Članak
10.

Članak
14. mijenja se i glasi:

»U
smislu ovoga Zakona razumijeva se:

1.
krušna žita jesu pšenica, raž i pšenoraž (Triticalle),

2.
ostala žita jesu kukuruz, stočni ječam, zob, proso i sirak,

3.
uljarice su suncokret, uljana repica i tikva uljanica,

4.
ostalo industrijsko bilje je uljana gorušica, ricinus, lan, konoplja i cikorija,

5.
krmno bilje jest kukuruz za silažu, stočni kelj, stočni gra­šak, stočni sirak,
djetelina, lucerna, sudanska trava, djetelinsko-travna smjesa,
travno-djetelinska smjesa, travne smjese, trave, grahorica, stočna repa,
rotkva, koraba, krmna repica i lupina,

6.
povrće jest rajčica, paprika, krastavci, luk, mrkva, pastrnjak, peršin, kupus,
cikla, grah, grašak, bob, češnjak, poriluk, tikva, tikvica, blitva, špinat,
kelj, korabica, salata, patlidžan, mer­kantilni krumpir, mahune, slanutak,
cvjetača, brokula, kelj pup­čar, koraba, kukuruz šećerac, lubenice, dinje te
ostale vrste uzgojenog povrća,

7.
povrće za industrijsku preradu jest rajčica, paprika, krastavac, luk, mrkva,
pastrnjak, peršin, kupus, cikla, repa bijela, mahune, feferoni i cvjetača,

8.
ljekovito bilje jesu kamilica, menta, kadulja, ružmarin, sto­lisnik, komorač i
timijan, uzgojeni na oranicama,

9.
sjemenski usjevi jesu usjevi pšenice, pšenoraži, raži, ječ­ma, zobi, kukuruza,
šećerne repe, soje, suncokreta, uljane repice, duhana, krumpira, krmnog bilja,
povrća i ostalog bilja za koje je Zavod za sjemenarstvo i rasadničarstvo izdao
Uvjerenje o priznavanju usjeva sjemenskim,

10.
sadni materijal jesu lozni cijepovi i sadnice voćnih vrsta I. i II. skupine iz
ovoga Zakona,

11.
voćne vrste I. skupine jesu jabuka, kruška, mandarina, kupina, malina, kivi,
limun i naranča,

12. voćne vrste II. skupine jesu breskva,
nektarina, marelica, trešnja, višnja, šljiva, orah, badem, lijeska, kesten,
smokva, rogač i šipak,

13. mlijeko je kravlje, kozje, ovčje,

14. rasplodna stoka
jesu krave, krave u sustavu krava-tele, bikovi, ženska telad i ždrebad, krmače,
nerasti, ovce, ovnovi, koze, jarci, kobile, pastusi i ženke kunića,

15. pčelinja zajednica
jest roj pčela koji se sastoji od matice, radilica i trutova (u sezoni), a
smještene su u košnici na nepokretnom saću (pletare) ili pokretnom saću s
minimalno 7 okvira,

16.
autohtone vrste bijele morske ribe jesu komarča (*Sparus aurata)*, lubin *(Dicentrarchus
labrax)*, pic *(Diplodus puntazzo)* i zubatac *(Dentex dentex)*,

17.
školjke jesu dagnje i kamenice,

18.
mlađ autohtonih vrsta bijele morske ribe jest mlađ komar­če, lubina, pica i
zubaca iz mrijesta domaćih autohtonih matičnih stokova do mase 20 g/kom,

19.
slatkovodna riba I. skupine jest šaran, amur i tostolobik,

20.
slatkovodna riba II. skupine jest linjak, pastrva, smuđ, som, štuka,

21.
mala plava riba jest srdela, inćun i papalina,

22.
ekološka proizvodnja je proizvodnja u skladu sa Zakonom o ekološkoj proizvodnji
poljoprivrednih i prehrambenih proizvoda.«

Članak
11.

U
članku 15. stavak 2. briše se.

U
dosadašnjem stavku 3. koji postaje stavak 2. riječi: »i 2.« brišu se, a riječi:
»poljoprivrede i šumarstva« zamjenjuju se riječima: »poljoprivrede, šumarstva i
vodnoga gospodarstva«.

Članak
12.

Članak
16. mijenja se i glasi:

»(1)
Uvjet za ostvarivanje poticaja u biljnoj proizvodnji jest korištenje
deklariranog poljoprivrednog sjemena i sadnog materijala te primjena
primjerenih agrotehničkih mjera u proizvodnji.

(2)
Ovlašćuje se ministar da posebnim propisom utvrdi primjerene agrotehničke mjere
u proizvodnji.

(3)
Ministar će posebnim propisom odrediti izuzetke za primjenu odredbi iz stavka
1. ovoga članka.«

Članak
13.

Članak
17. mijenja se i glasi:

»Od
1. siječnja 2005. svim korisnicima koji su u kalendarskoj godini ostvarili
pravo na poticaje u iznosu većem od 78.000,00 kuna obračunat će se smanjenje od
4% na iznos iznad 78.000,00 kuna.«

Članak
14.

Članak
21. mijenja se i glasi:

»(1)
Korisnici poticaja za sjemenske usjeve jesu poljoprivredna gospodarstva upisana
u Upisnik proizvođača sjemena.

(2)
Usjev za koji se ostvaruje poticaj mora biti priznat sjemenskim nakon
obavljenoga stručnog nadzora Zavoda za sjemenarstvo i rasadničarstvo.«

Članak
15.

Članak
22. mijenja se i glasi:

»Poticaj
iz članka 21. stavka 1. ovoga Zakona isplaćuje se korisniku poticaja
jednokratno nakon što je Zavod za sjemenarstvo i rasadničarstvo izdao Uvjerenje
o priznavanju usjeva sjemenskim.«

Članak 16.

U članku 23. stavak 3.
mijenja se i glasi:

»(3) Pravo na poticaj u
ekološkoj proizvodnji ostvaruje se za:

1. biljnu proizvodnju:

– za sve uzgojene
kulture koje se koriste kao sirovina za daljnju proizvodnju u sustavu ekološke
proizvodnje, kao sirovina za preradu u gotov proizvod s eko znakom, ili kao
gotov ekološki proizvod za ljudsku uporabu,

2. stočarstvo i stočarske proizvode:

– za mlijeko, za uzgoj goveda, konja, svinja,
ovaca, koza, peradi, kunića, za tov junadi, svinja, peradi, janjadi, jaradi i
kunića, za pčelinje zajednice koje se koriste kao sirovina za daljnju
proizvodnju u sustavu ekološke proizvodnje, kao sirovina za preradu u gotov
proizvod s eko znakom, ili kao gotov ekološki proizvod za ljudsku uporabu,

– za livade i pašnjake
za ekološki uzgoj stoke,

3. ribarstvo:

– uzgoj autohtonih
vrsta bijele morske ribe, uzgoj dagnji i kamenica, proizvodnju mlađi autohtonih
vrsta bijele morske ribe, uzgoj slatkovodne ribe koje se koriste kao sirovina
za daljnju proizvodnju u sustavu ekološke proizvodnje, kao sirovina za preradu
u gotov proizvod s eko znakom, ili kao gotov ekološki proizvod za ljudsku
uporabu.

Iza stavka 3. dodaje se
stavak 4. koji glasi:

»(4) U ekološkom
stočarstvu i ribarstvu ne primjenjuju se minimalno poticane količine.«

Članak 17.

U članku 24. točki 1.
iza riječi: »pastusi,« dodaju se riječi: »ženke kunića,«.

Članak
18.

U članku 25. stavku 3.
iza riječi: »količini« dodaje se riječ: »prodanog«.

Članak
19.

U članku 26. stavku 1.
riječi: »nakon ulaska u rod« zamje­nju­ju se riječima: »osim u godini sadnje«.

Članak 20.

U članku 27. stavak 1.
mijenja se i glasi:

»(1) Pravo na poticaj
za podizanje matičnih nasada vinove loze te vinograda ostvaruju poljoprivredna
gospodarstva koja podižu nove nasade vinograda na površini od najmanje 0,25 ha,
odnosno koja podižu nove matične nasade vinove loze na površini od najmanje 0,1
ha sa certificiranim i višim kategorijama sadnog materijala.«

Članak 21.

Članak 28. mijenja se i
glasi:

»Poticaj za voćne vrste
I. i II. skupine te jagode isplaćuje se jednom godišnje osim u godini sadnje.«

Članak 22.

U članku 29. stavak 1.
mijenja se i glasi:

»(1) Pravo na poticaj
za podizanje nasada voćnjaka te matičnih nasada voćnih vrsta ostvaruju
poljoprivredna gospodarstva koja podižu nove nasade voćnjaka na površini od
najmanje 0,5 ha, odnosno koja podižu nove matične nasade voćnih vrsta na
površini od najmanje 0,1 ha sa certificiranim i višim kategorijama sadnog
materijala.«

Članak
23.

Članak 30. mijenja se i
glasi:

»(1) Poticaj za
podizanje nasada maslina ostvaruju poljoprivredna gospodarstva koja podižu nove
maslinike na površini od najmanje 0,5 ha.

(2) Poticaj iz stavka 1. ovoga članka isplaćuje
se jednokratno, nakon podizanja nasada, ako korisnik poticaja podigne maslinik
u roku od jedne godine od odobrenja poticaja.«

Članak 24.

Iza članka 30. dodaje se članak 30.a koji glasi:

»Članak 30.a

(1) Korisnici poticaja za preradu ploda masline
jesu poljoprivredna gospodarstva koja u Upisniku imaju upisane minimalno
poticane količine rodnih stabala maslina navedene u Dodatku II., i koja
proizvedenu maslinu predaju na preradu u uljaru.

(2) Poticaj iz stavka 1. ovoga članka isplaćuje
se za kilogram predanog i prerađenog ploda masline.

(3) Predane i prerađene količine maslina za koje
se može ostvariti poticaj po jednom poljoprivrednom gospodarstvu godiš­nje
iznose maksimalno 35 kilograma po stablu maslina u rodu upisanih u Upisnik.

(4) Popis i obilježavanje stabala maslina
provodit će se na temelju posebnog propisa kojeg donosi ministar.«

Članak 25.

Članak 31. mijenja se i glasi:

»(1) Korisnici poticaja
za maslinovo ulje jesu poljoprivredna gospodarstva koja proizvode masline.

(2) Poticaj za
maslinovo ulje odobrava se po litri prodanog i isporučenog ekstra djevičanskog
maslinovog ulja na tržište.«

Članak 26.

U članku 32. stavci 1.
i 2. mijenjaju se i glase:

»(1) Poticaj za hmelj
(godišnja plaćanja) isplaćuje se jednom godišnje osim u godini sadnje.

(2) Poticaj za
podizanje nasada hmelja ostvaruju poljoprivredna gospodarstva koja podižu nove
nasade hmelja na površini od najmanje 0,5 ha.«

Članak 27.

U članku 33. stavak 2.
mijenja se i glasi:

»(2) Poticaj za lavandu
i buhač (godišnja plaćanja) isplaćuje se jednom godišnje osim u godini sadnje.«

Članak 28.

Članak 33.a briše se.

Članak 29.

U članku 34. stavci 1.,
2. i 3. mijenjaju se i glase:

»(1) Korisnici poticaja
za proizvodnju mlijeka jesu komercijalna poljoprivredna gospodarstva, koja su
proizvela, isporučila i prodala mlijeko pravnim i fizičkim osobama upisanim u
Upisnik ovlaštenih objekata za preradu mlijeka koji vodi Ministarstvo.

(2) Da bi ostvarili
poticaj za proizvodnju mlijeka u jednoj godini poljoprivredna gospodarstva iz
stavka 1. ovoga članka moraju u prethodnoj godini proizvesti, isporučiti i
prodati minimalno poticane količine mlijeka navedene u Dodatku III.

(3) Prva godina za koju
se utvrđuju minimalno poticane količine je 2005. godina.«

Iza stavka 3. dodaje se
novi stavak 4. koji glasi:

»(4) Poljoprivredna
gospodarstva koja se tijekom godine uključe u proizvodnju mlijeka ostvaruju
pravo na poticaj tek kad proizvedu, isporuče i prodaju minimalno poticane
količine mlije­ka propisane za prethodnu godinu.«

Dosadašnji stavci 4. i 5. postaju stavci 5. i 6.

Stavak 7. briše se.

Članak 30.

U članku 35. stavak 1. mijenja se i glasi:

»(1) Korisnici poticaja za tov stoke jesu
poljoprivredna gospodarstva koja su u jednoj godini proizvela, prodala i isporučila
na klanje minimalno potican broj grla utovljene junadi, svinja i kunića pravnim
i fizičkim osobama upisanim u Upisnik ovlašte­nih objekata za klanje, koji vodi
Ministarstvo.«

Iza stavka 1. dodaje se
novi stavak 2. koji glasi:

»(2) Minimalna težina
toplog trupa utovljene junadi iznosi 240 kg za ženska i 270 kg za muška grla.
Težina toplog trupa utovljenih svinja mora biti od 70 do 130 kg. Da bi
ostvarila pravo na poticaj, junad mora biti u tovu najmanje 250 dana, a svinje
najmanje 80 dana.«

U dosadašnjem stavku 2.
koji postaje stavak 3. iza riječi: »članka« dodaju se riječi: »osim kunića«.

U dosadašnjem stavku 3.
koji postaje stavak 4. iza riječi: »grla« stavlja se točka, a ostali tekst se
briše.

Dosadašnji stavci 4. i
5. postaju stavci 5. i 6.

Članak 31.

Iza članka 35. dodaje
se članak 35.a koji glasi:

»Članak 35.a

(1) Korisnici poticaja
za prodaju domaće teladi za tov jesu komercijalna poljoprivredna gospodarstva
koja ih prodaju u težini do 130 kg pravnim ili fizičkim osobama nakon što one
podnesu prijavu o stavljanju grla u tov.«

Članak 32.

Članak 36. mijenja se i
glasi:

»(1) Korisnici poticaja
za uzgoj rasplodne stoke jesu poljoprivredna gospodarstva koja drže minimalni
broj krava za proiz­vodnju mlijeka, krava u sustavu krava-tele, ovaca, ovnova,
koza, jarčeva, krmača, kobila, pastuha, pčelinjih zajednica, odnosno ženki
kunića. Minimalni broj određen je u Dodatku III.

(2) Iznos poticaja za
rasplodnu stoku iz stavka 1. ovoga članka koji pripada uzgojno valjanim
matičnim grlima povećava se za iznose određene u Dodatku II.

(3) Korisnici poticaja
za ekološki uzgoj rasplodne stoke jesu poljoprivredna gospodarstva koja drže
krave za proizvodnju mli­je­ka, krave u sustavu krava-tele, ovce, ovnove, koze,
jarčeve, krmače, kobile, pastuhe, pčelinje zajednice, perad i kuniće.«

Članak 33.

Iza članka 37. dodaje
se članak 37.a koji glasi:

»Članak 37.a

(1) Korisnici poticaja
za proizvodnju sperme uzgojno valjanih životinja jesu pravne osobe registrirane
za obavljanje ove djelatnosti za prodane količine.

(2) Poticaji iz stavka
1. ovoga članka isplaćuju se polugodiš­nje.«

Članak 34.

U članku 41. stavak 2.
briše se.

Članak 35.

Članak 46. mijenja se i
glasi:

»(1) Korisnici poticaja za proizvodnju ribljih proizvoda
od domaćeg ulova male plave ribe i od domaćeg uzgoja slatkovodnih i autohtonih
vrsta bijele morske ribe jesu fizičke i pravne osobe koje obavljaju preradu
male plave ribe iz domaćeg ulova i preradu slatkovodnih i autohtonih vrsta
bijele morske ribe iz domaćeg uzgoja.

(2) Poticaji za preradu male plave ribe,
slatkovodnih i autohtonih vrsta bijele morske ribe isplaćuju se za prerađenu i
prodanu malu plavu ribu, slatkovodne i autohtone vrste bijele morske ribe.

(3) Više iznose poticaja za preradu male plave
ribe i autohtonih vrsta bijele morske ribe ostvaruju korisnici poticaja koji
proizvodnju obavljaju na otocima.«

Članak 36.

Članak 48. mijenja se i glasi:

»Nekomercijalna gospodarstva razvrstavaju se u
I. i II. skupinu korisnika potpore dohotku.«

Članak 37.

Iza članka 48. dodaju se članci 48.a i 48.b koji
glase:

»Članak 48.a

(1) Korisnici potpore dohotku I. skupine jesu
nekomercijalna gospodarstva čiji nositelj ili član u trenutku podnošenja
zahtjeva za dohodovnu potporu ima status osiguranika mirovinskog osiguranja u
svojstvu poljoprivrednika i najmanje 50 godina života za žene, odnosno 55 za
muškarce.

(2) Iznos godišnje
potpore dohotku za I. skupinu korisnika iznosi 12.000,00 kuna po nositelju ili
članu nekomercijalnog gospodarstva, a najviše 24.000,00 kuna po poljoprivrednom
gospodarstvu.

(3) Pravo na dohodovnu
potporu korisnika I. skupine prestaje u trenutku pravomoćnosti rješenja za
mirovinu nositelja ili člana nekomercijalnog gospodarstva iz stavka 1. ovoga
članka.

Članak 48.b

(1) Korisnici potpore
dohotku II. skupine jesu nekomercijalna gospodarstva čiji je nositelj ili
najmanje jedan član u trenutku podnošenja zahtjeva za potporu dohotku korisnik
mirovine kao poljoprivrednik ili je nezaposlen ili ima status osiguranika
mirovinskog osiguranja u svojstvu poljoprivrednika, a ne udovoljava uvjetima za
ostvarenje potpore dohotku iz I. skupine.

(2) Iznos godišnje
potpore dohotku za II. skupinu korisnika iznosi 5.000,00 kuna po
nekomercijalnom gospodarstvu.«

Članak 38.

Članak 49. mijenja se i
glasi:

»(1) U jednoj godini po
jednom poljoprivrednom gospodarstvu ostvarivanje prava na potporu dohotku u
jednoj skupini isključuje mogućnost ostvarivanja prava na potporu dohotku u
drugoj skupini.

(2) Jednom ostvaren
status nekomercijalnog gospodarstva ne dopušta naknadnu promjenu statusa u
komercijalno gospodarstvo i onemogućuje ostvarenje potpore u sklopu modela
potpore proizvodnji i modela kapitalnih ulaganja.

(3) Način i postupak
ostvarivanja potpore dohotku propisat će ministar.«

Članak
39.

U članku 51. stavku 2. riječi: »komercijalna
banka« zamje­njuju se riječima: »financijska institucija«.

Članak 40.

U članku 53. stavku 4. iza podstavka 7. dodaje
se novi podstavak 8. koji glasi:

»– obnova opožarenih šumskih i poljoprivrednih
površina,«.

Dosadašnji podstavci 8. – 11. postaju podstavci
9. – 12.

Dosadašnji podstavak 12. koji postaje podstavak
13. mijenja se i glasi:

»– ruralnom i lovnom turizmu i tradicionalnim
obrtima.«

Dosadašnji podstavci 13. – 16. postaju podstavci
14. – 17.

Stavak 6. mijenja se i glasi:

»(6) Propis kojim se
utvrđuje način i postupak provedbe programa razvitka seoskog prostora te uvjeti
koje moraju zadovoljavati fizičke i pravne osobe iz stavka 2. ovoga članka
donosi ministar uz mišljenja Ministarstva zaštite okoliša, prostornog uređe­nja
i graditeljstva, Ministarstva gospodarstva, rada i poduzet­ništva, Ministarstva
mora, turizma, prometa i razvitka, Ministarstva znanosti, obrazovanja i športa
te Ministarstva kulture.«

Stavak 7. briše se.

Dosadašnji stavak 8.
postaje stavak 7.

Članak 41.

U članku 54. stavku 3.
riječ: »novčanih« briše se.

Članak 42.

U članku 56. stavci 2.
i 3. mijenjaju se i glase:

»(2) Inspekcijski
nadzor u provođenju ovoga Zakona i propisa donesenih na temelju njega obavlja
Ministarstvo (u daljnjem tekstu: poljoprivredna inspekcija).

(3) Poslove
inspekcijskog nadzora iz nadležnosti poljoprivredne inspekcije provode
poljoprivredni inspektori.«

Članak 43.

Članak 59. mijenja se i
glasi:

»Poljoprivredna
inspekcija obavlja sljedeće poslove:

1. pregledava poljoprivredno
zemljište, usjeve, nasade, stoku, ulov ribe, uzgoj ribe i dagnji, preradu ribe,
uzgoj pernate divljači, poslovne i proizvodne prostore, objekte, uređaje, robu
i poslovnu dokumentaciju korisnika državne potpore,

2. provodi uvid u
isprave korisnika, koje se odnose na ostvarivanje državne potpore,

3. provjerava
udovoljava li korisnik uvjetima za ostvarivanje te potpore,

4. utvrđuje nezakonito
dobivanje ili nenamjensku uporabu sredstava državne potpore,

5. naređuje korisniku
povrat sredstava u slučaju nezakonitog dobivanja sredstava ili nenamjenske
uporabe sredstava,

6. izvješćuje nadležna
tijela državne uprave o uočenim nepravilnostima i traži provođenje određenog
postupka ako sama nije ovlaštena izravno postupiti,

7. prikuplja podatke i
obavijesti od odgovornih osoba, svje­doka, vještaka i drugih osoba kad je to
potrebno za obavljanje poslova,

8. podnosi zahtjev za
pokretanje prekršajnog postupka zbog povrede odredaba ovoga Zakona i propisa
donesenih na temelju njega,

9. nadzire i ostalo
propisano ovim Zakonom i propisima donesenim na temelju njega.«

Članak 44.

Članak 64. mijenja se i
glasi:

»(1) Protiv rješenja Ministarstva nije dopuštena
žalba nego se može pokrenuti upravni spor.

(2) Iznimno od odredbe stavka 1. ovoga članka, protiv
rješe­nja poljoprivrednog inspektora može se u roku od 15 dana od dana dostave
rješenja izjaviti žalba povjerenstvu Ministarstva čije članove imenuje
ministar.

(3) Žalba izjavljena
protiv rješenja iz stavka 2. ovoga članka ne zadržava izvršenje rješenja.«

Članak 45.

U članku 66. stavku 2.
riječi: »10.000,00 do 100.000,00« zamjenjuju se riječima: »3.000,00 do
10.000,00«.

Članak 46.

Dodaci II., III. i IV.
iz članka 7. i 8. Zakona zamjenjuju se novim dodacima II., III. i IV. i kao
sastavni dio Zakona objavljuju se uz ovaj Zakon.

Članak 47.

(1) Najkasnije do 1.
siječnja 2005. Ministarstvo će od ureda državne uprave u jedinicama područne
(regionalne) samouprave, odnosno upravnog tijela Grada Zagreba, nadležnih za
poslove poljoprivredne inspekcije, preuzeti obavljanje inspekcijskih poslova
kao i državne službenike zatečene na tim poslovima na dan stupanja na snagu
ovoga Zakona.

(2) Do preuzimanja
poslova iz stavka 1. ovoga članka uredi državne uprave u županijama, odnosno
upravno tijelo Grada Zagreba, nastavit će obavljati inspekcijske poslove s
djelokrugom do stupanja na snagu ovoga Zakona.

(3) Danom preuzimanja
poslova i državnih službenika iz stavka 1. ovoga članka, uredi državne uprave u
županijama, odnosno upravno tijelo Grada Zagreba, prestaje s obavljanjem
poslova poljoprivredne inspekcije.

Članak 48.

Ovlašćuje se Odbor za
zakonodavstvo Hrvatskoga sabora da utvrdi i izda Pročišćeni tekst Zakona o
državnoj potpori u poljoprivredi, ribarstvu i šumarstvu.

Članak 49.

Ovaj Zakon stupa na
snagu osmoga dana od dana objave u »Narodnim novinama«, s tim da se:

– odredbe članka 8.,
13. i 29. ovoga Zakona primjenjuju od 1. siječnja 2004.,

– odredbe članka 40.
ovoga Zakona primjenjuju do 31. prosinca 2004.,

– novi poticaji i
povećani iznosi poticaja uvedeni ovim Zakonom u Dodatku II. i Dodatku IV. iz
članka 46. ovoga Zakona, osim poticaja za preradu ploda masline roda 2004.
godine iz članka 24. ovoga Zakona, poticaja za utovljenu junad i prodaju domaće
teladi za tov iz članka 30. i 31. ovoga Zakona, dodatnih poticaja za uzgojno
valjana grla (matične životinje), te povećani iznosi poticaja za vinograde
(godišnja plaćanja) i voćne vrste I. i II. skupine (godišnja plaćanja) iz
Dodatka II. ovoga Zakona, primjenjuju od 1. siječnja 2005.,

– odredbe članka 36.,
37. i 38. ovoga Zakona primjenjuju od 1. siječnja 2005., osim iznosa potpore
dohotku I. skupine korisnika.

Klasa: 320-01/04-01/02
Zagreb, 4. lipnja 2004.

HRVATSKI SABOR

Predsjednik
Hrvatskoga sabora
**Vladimir** **Šeks****,** v. r.

if !supportEmptyParas endif

**DODATAK** **II****.**

if !supportEmptyParas endif

|  |  |  |  |
| --- | --- | --- | --- |
| **Opis** | **Jedinica** | **Osnovno** | **Područja s** |
| if !supportEmptyParas endif | if !supportEmptyParas endif | **plaćanje** | **težim uvjetima** |
| if !supportEmptyParas endif | if !supportEmptyParas endif | **po jedinici (kn)** | **gospodarenja (kn)** |

| **Model poticanja proizvodnje** | if !supportEmptyParas endif | if !supportEmptyParas endif | if !supportEmptyParas endif |
| **Poticanje ratarskih kultura** | if !supportEmptyParas endif | if !supportEmptyParas endif | if !supportEmptyParas endif |
| Krušna žita, pivarski ječam i soja | ha | 1.650 | - |
| Ostala žita | ha | 1.250 | - |
| Uljarice | ha | 2.250 | - |
| Ostalo industrijsko bilje | ha | 1.250 | - |
| Krmno bilje | ha | 1.250 | - |
| Šećerna repa | ha | 3.000 | - |
| Duhan | kg | 5,00 | - |
| Povrće | ha | 1.250 | - |
| Povrće za industrijsku preradu | ha | 3.000 | - |
| Ljekovito bilje | ha | 1.250 | - |
| Sjemenski usjevi: | if !supportEmptyParas endif | if !supportEmptyParas endif | if !supportEmptyParas endif |
| - pšenice, pšenoraži, raži, ječma, zobi | ha | 2.250 | - |
| - kukuruza | ha | 6.500 | - |
| - soje i uljane repice | ha | 4.500 | - |
| - suncokreta, šećerne repe i duhana | ha | 10.000 | - |
| - krumpir | ha | 13.000 | - |
| - krmnog bilja, povrća i ostalog bilja | ha | 3.000 | - |
| **Poticanje sadnog materijala, višegodišnjih** | if !supportEmptyParas endif | if !supportEmptyParas endif | if !supportEmptyParas endif |
| **nasada i maslinova ulja** | if !supportEmptyParas endif | if !supportEmptyParas endif | if !supportEmptyParas endif |
| Voćne sadnice – certificirane | kom. | 4,00 | - |
| Voćne sadnice – standard | kom. | 2,00 | - |
| Lozne sadnice | kom. | 2,00 | - |
| Sadnice maslina | kom. | 5,00 | - |
| Matičnjaci loznih i voćnih podloga (podizanje nasada) | ha | 50.000 | - |
| Matičnjaci loznih plemki (podizanje nasada) | ha | 35.000 | - |
| Matičnjaci voćnih plemki (podizanje nasada) | ha | 25.000 | - |
| Vinogradi (godišnja plaćanja) | ha | 2.500 | 3.400 |
| Vinogradi (podizanje nasada) | ha | 33.600 | 45.400 |
| Matičnjaci loznih podloga (god. plaćanja) | ha | 2.500 | - |
| Voćarstvo I. i II. skupina (godišnja plaćanja) | ha | 2.500 | - |
| Jagode i hmelj (godišnja plaćanja) | ha | 1.250 | - |
| Voćarstvo I. skupina i hmelj (podizanje nasada) | ha | 24.000 | 32.400 |
| Voćarstvo II. skupina (podizanje nasada) | ha | 16.800 | 22.700 |
| Prerada ploda maslina | kg | 1,00 | - |
| Masline (podizanje nasada) | ha | 20.000 | 27.000 |
| Maslinovo ulje ekstra djevičansko | litra | 10,00 | - |
| Lavanda i buhač (godišnja plaćanja) | ha | 1.250 | - |
| Lavanda (podizanje nasada) | ha | 14.000 | - |
| **Poticanje stočarstva i stočarskih proizvoda** | if !supportEmptyParas endif | if !supportEmptyParas endif | if !supportEmptyParas endif |
| Mlijeko (kravlje) | litra | 0,65 | 1,05 |
| Mlijeko (ovčje i kozje) | litra | 1,20 | 1,56 |
| Utovljena junad domaćeg podrijetla | grlo | 1.000 | - |
| Utovljena junad od uvozne teladi | grlo | 800 | - |
| Telad za tov | grlo | 600 | - |
| Utovljene svinje domaćeg podrijetla | grlo | 100 | - |
| Utovljene svinje od uvozne prasadi | grlo | 50 | if !supportEmptyParas endif |
| Utovljeni kunići | grlo | 4,00 | - |
| Mliječne krave | grlo | 800 | 1.080 |
| Krave u sustavu krava tele | grlo | 1.500 | 2.025 |
| Uzgoj ženske teladi i ždrebadi (jednokratno) | grlo | 1.500 | - |
| Bikovi za rasplod (jednokratno) | grlo | 3.900 | - |
| Rasplodne ovce, ovnovi, koze i jarčevi | grlo | 200 | - |
| Rasplodne krmače | grlo | 300 | - |
| Nerasti za rasplod (jednokratno) | grlo | 1.000 | if !supportEmptyParas endif |
| Rasplodne kobile i pastusi | grlo | 1.350 | - |
| Pčelinje zajednice | košnica | 90 | - |
| **Uzgojno valjana grla (matične životinje) – dodatni poticaj:** | if !supportEmptyParas endif | if !supportEmptyParas endif | if !supportEmptyParas endif |
| - Krave | grlo | 120 | - |
| - Ovce i koze | grlo | 30 | - |
| - Krmače | grlo | 45 | - |
| - Kobile | grlo | 200 | - |
| - Ženke kunića | komad | 10 | - |
| Sperma bikova: | if !supportEmptyParas endif | if !supportEmptyParas endif | if !supportEmptyParas endif |
| - elita | doza | 10 | - |
| - od pozitivno testiranog bika | doza | 7,00 | - |
| Sperma nerastova | doza | 5,00 | - |
| Uzgoj rasplodne peradi (roditeljska jata) | kljun | 9,00 | if !supportEmptyParas endif |
| Livade i pašnjaci | stoka/ha | 100 | - |
| **Poticanje uzgoja autohtone pernate divljači** | if !supportEmptyParas endif | if !supportEmptyParas endif | if !supportEmptyParas endif |
| Pilići autohtone pernate divljači | komada | 8,00 | - |
| **Poticanje ribarstva** | if !supportEmptyParas endif | if !supportEmptyParas endif | if !supportEmptyParas endif |
| Uzgoj autohtonih vrsta bijele morske ribe | kg | 5,40 | 7,30 |
| Uzgoj školjaka – dagnje | kg | 0,80 | - |
| Uzgoj školjaka – kamenice | kom. | 0,50 | if !supportEmptyParas endif |
| Riblja mlađ | kom. | 0,25 | - |
| Uzgoj slatkovodne ribe I. skupine | kg | 3,50 | - |
| Uzgoj slatkovodne ribe II. skupine | kg | 4,80 | - |
| Ulov male plave ribe | kg | 0,35 | - |
| Prerada male plave ribe, uzgojenih slatkovodnih i autohtonih vrsta bijele morske ribe | if !supportEmptyParas endif  kg | if !supportEmptyParas endif  2,30 | if !supportEmptyParas endif  3,10 |
| **Model potpore dohotku** | if !supportEmptyParas endif | if !supportEmptyParas endif | if !supportEmptyParas endif |
| Potpora dohotku I. skupina | kn/osigu- | if !supportEmptyParas endif | if !supportEmptyParas endif |
| if !supportEmptyParas endif | raniku | 12.000 | - |
| Potpora dohotku II. skupina | kn/gospodar- | if !supportEmptyParas endif | if !supportEmptyParas endif |
| if !supportEmptyParas endif | stvu | 5.000 | - |
| **Model ruralnog razvitka** | if !supportEmptyParas endif | if !supportEmptyParas endif | if !supportEmptyParas endif |
| **Program očuvanja izvornih i zaštićenih pasmina** | if !supportEmptyParas endif | if !supportEmptyParas endif | if !supportEmptyParas endif |
| Goveda | grlo | 3.000 | - |
| Konji | grlo | 2.000 | - |
| Svinje | grlo | 700 | - |
| Ovce | grlo | 350 | - |
| Magarci | grlo | 600 | - |
| Kokoš hrvatica | kljun | 60 | - |
| Zagorski puran | kljun | 150 | - |

**if !supportEmptyParas endif**

**DODATAK III.**

|  |  |  |  |  |
| --- | --- | --- | --- | --- |
| **Opis** | **Jedinica** | **Minimalna poticana količina** | | |
| **GODINA** | if !supportEmptyParas endif | **2003.** | **2004.** | **2005.** |
| **Model poticanja proizvodnje** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **Poticanje ratarskih kultura** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Krušna žita i pivarski ječam | ha | 3,00 | 3,00 | 3,00 |
| Soja | ha | 1,00 | 2,00 | 3,00 |
| Ostala žita | ha | 3,00 | 3,00 | 3,00 |
| Uljarice | ha | 1,00 | 2,00 | 3,00 |
| Ostalo industrijsko bilje | ha | - | - | 3,00 |
| Krmno bilje | ha | 1,00 | 2,00 | 3,00 |
| Šećerna repa | ha | 1,00 | 2,00 | 3,00 |
| Duhan | kg | if !supportEmptyParas endif | sva isporučena količina | if !supportEmptyParas endif |
| Povrće | ha | 0,50 | 0,50 | 0,50 |
| Povrće za industrijsku preradu | ha | 0,50 | 0,50 | 0,50 |
| Merkantilni krumpir | ha | 1,00 | 1,50 | 2,00 |
| Ljekovito bilje (za svaku pojedinu kulturu) | ha | 0,50 | 1,00 | 1,00 |
| Sjemenski usjev | ha | - | - | svi priznati usjevi |
| **Poticanje sadnog materijala, višegodišnjih nasada i maslinovog ulja** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Sadni materijal | kom. | if !supportEmptyParas endif | sav priznati sadni materijal | if !supportEmptyParas endif |
| Matičnjaci loznih i voćnih podloga (podizanje nasada) | ha | - | - | 0,1 |
| Matičnjaci loznih i voćnih plemki (podizanje nasada) | ha | - | - | 0,1 |
| Vinogradi (godišnja plaćanja) | ha | 0,25 | 0,25 | 0,25 |
| Vinogradi (podizanje nasada) | ha | 0,25 | 0,25 | 0,25 |
| Voćarstvo (godišnja plaćanja) | ha | 0,50 | 0,50 | 0,50 |
| Jagode i hmelj (godišnja plaćanja) | ha | 0,50 | 0,50 | 0,50 |
| Voćarstvo I. skupina i hmelj (podizanje nasada) | ha | 0,50 | 0,50 | 0,50 |
| Voćarstvo II. skupina (podizanje nasada) | ha | 0,50 | 0,50 | 0,50 |
| Masline | stablo | 50 | 50 | 50 |
| Preda ploda masline | kg | - | - | 800 |
| Masline (podizanje nasada) | ha | 0,50 | 0,50 | 0,50 |
| Maslinovo ulje | litra | 100 | 100 | 100 |
| Lavanda i buhač (godišnja plaćanja) | ha | 0,25 | 0,25 | 0,25 |
| Lavanda (podizanje nasada) | ha | 0,25 | 0,25 | 0,25 |
| **Poticanje stočarstva i stočarskih proizvoda** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Mlijeko (kravlje) | litra | - | - | 6.000 |
| Mlijeko (ovčje i kozje) | litra | - | - | 2.500 |
| Utovljena junad | grlo | 10 | 15 | 20 |
| Telad za tov | grlo | - | 1 | 1 |
| Utovljene svinje | grlo | 25 | 50 | 75 |
| Utovljeni kunići | kom. | - | - | 500 |
| Mliječne krave | grlo | 3 | 3 | 4 |
| Krave u sustavu krava tele | grlo | 15 | 20 | 25 |
| Uzgoj ženske teladi i ždrebadi (jednokratno) | grlo | 3 | 3 | 3 |
| Bikovi i nerasti za rasplod (jednokratno) | grlo | 1 | 1 | 1 |
| Ovce i ovnovi, odnosno koze i jarčevi za rasplod | grlo | 15 | 20 | 25 |
| Rasplodne krmače | grlo | 5 | 7 | 10 |
| Rasplodne kobile i pastusi | grlo | 3 | 3 | 3 |
| Pčelinje zajednice | košnica | 30 | 30 | 30 |
| Ženke uzgojno valjanih kunića | kom. | - | - | 25 |
| Livade i pašnjaci | stoka/ha | if !supportEmptyParas endif | if !supportEmptyParas endif | if !supportEmptyParas endif |
| **Poticanje uzgoja autohtonih vrsta pernate divljači** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Pilići autohtone pernate divljači | komada | 6.000 | 6.000 | - |
| **Poticanje ekološke proizvodnje** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Ekološka proizvodnja (ukupno za sve kulture) | ha | 0,50 | 0,50 | 0,50 |
| **Poticanje ribarstva** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Uzgoj autohtonih vrsta bijele morske ribe | kg | 3.000 | 3.000 | 3.000 |
| Uzgoj školjaka – dagnje | kg | 3.000 | 3.000 | 3.000 |
| Uzgoj školjaka – kamenice | kom. | 3.000 | 3.000 | 3.000 |
| Riblja mlađ | kom. | 100.000 | 100.000 | 100.000 |
| Uzgoj slatkovodne ribe I. skupine | kg | 3.000 | 3.000 | 3.000 |
| Uzgoj slatkovodne ribe II. skupine | kg | 2.000 | 2.000 | 2.000 |
| Ulov male plave ribe | kg | 10.000 | 10.000 | 10.000 |
| Prerada male plave ribe, uzgojenih slatkovodnih i | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| autohtonih vrsta bijele morske ribe | kg | 2.000 | 2.000 | 2.000 |
| **Model ruralnog razvitka** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **Program očuvanja izvornih i zaštićenih pasmina** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Goveda | grlo | 1 | 1 | 1 |
| Konji | grlo | 1 | 1 | 1 |
| Svinje | grlo | 1 | 1 | 1 |
| Ovce | grlo | 1 | 1 | 1 |
| Magarci | grlo | 1 | 1 | 1 |
| Kokoš hrvatica | kljun | - | - | 5 |
| Zagorski puran | kljun | 5 | 5 | 5 |

if !supportEmptyParas endif

**if !supportEmptyParas endif**

**if !supportEmptyParas endif**

**DODATAK** **IV****.**

if !supportEmptyParas endif

|  |  |  |  |
| --- | --- | --- | --- |
| if !supportEmptyParas endif | if !supportEmptyParas endif | **Osnovno** | **Područja s težim** |
| **Opis** | **Jedinica** | **plaćanje** | **uvjetima** |
| if !supportEmptyParas endif | if !supportEmptyParas endif | **po jedinici (kn)** | **gospodarenja (kn)** |
| **POTICANJE EKOLOŠKE PROIZVODNJE** | if !supportEmptyParas endif | if !supportEmptyParas endif | if !supportEmptyParas endif |
| Ratarske kulture\* | ha | 3.000 | if !supportEmptyParas endif |
| Sadni materijal | kom. | 5,00 | if !supportEmptyParas endif |
| Višegodišnji nasadi osim maslina | ha | 3.000 | if !supportEmptyParas endif |
| Prerada ploda masline | kg | 1,30 | if !supportEmptyParas endif |
| Maslinovo ulje ekstra djevičansko | litra | 13 | if !supportEmptyParas endif |
| Pašnjaci, livade | ha/grlu | 130 | if !supportEmptyParas endif |
| **Stočarstvo i stočarski proizvodi** | if !supportEmptyParas endif | if !supportEmptyParas endif | if !supportEmptyParas endif |
| Mlijeko (kravlje) | litra | 0,85 | 1,35 |
| Mlijeko (ovčje i kozje) | litra | 1,60 | 2,15 |
| Telad za tov | grlo | 780 | if !supportEmptyParas endif |
| Utovljena junad | grlo | 1.300 | - |
| Utovljene svinje | grlo | 130 | - |
| Utovljena janjad i jarad | grlo | 30 | if !supportEmptyParas endif |
| Utovljena perad | kljun | 7,00 | if !supportEmptyParas endif |
| Utovljeni kunići | grlo | 5,00 | if !supportEmptyParas endif |
| Mliječne krave | grlo | 1.040 | 1.400 |
| Krave u sustavu krava/tele | grlo | 2.020 | 2.630 |
| Ovce, ovnovi, koze i jarčevi | grlo | 260 | - |
| Ženke uzgojno valjanih kunića | grlo | 13 | if !supportEmptyParas endif |
| Perad | kljun | 30 | - |
| Svinje | grlo | 390 | - |
| Konji | grlo | 1.750 | - |
| Pčelinje zajednice | košnica | 115 | - |
| **Akvakultura:** | if !supportEmptyParas endif | if !supportEmptyParas endif | if !supportEmptyParas endif |
| Uzgoj autohtonih vrsta bijele morske ribe | kg | 7,00 | 9,40 |
| Uzgoj školjaka – dagnje | kg | 1,04 | - |
| Uzgoj školjaka – kamenice | kom. | 0,65 | if !supportEmptyParas endif |
| Riblja mlađ | kom. | 0,33 | - |
| Uzgoj slatkovodne ribe I. skupine | kg | 4,55 | - |
| Uzgoj slatkovodne ribe II. skupine | kg | 6,24 | - |

if !supportEmptyParas endif

**if !supportEmptyParas endif**

\* osim duhana i sjemena duhana

if !supportEmptyParas endif

**if !supportEmptyParas endif**

Zakon, NN 82/2004-1616